
                           GRAD ZAGREB

GRADSKA ČETVRT TREŠNJEVKA – SJEVER

     MJESNI ODBOR STARA TREŠNJEVKA
               VIJEĆE MJESNOG ODBORA
KLASA: 024-08/22-003/1891
URBROJ: 251-13-11-16-22-3
Zagreb, 29. rujan 2022.                                                               

ZAPISNIK

sa 16. sjednice Vijeća Mjesnog odbora Stara Trešnjevka održane 29. rujna 2022. godine, u prostoru Mjesne samouprave, Park Stara Trešnjevka 1, s početkom u 18,30 sati.
Nazočni članovi: Anja Grgurinović, Tibor Vlaović, Vesna Bečić, Hrvoje Nikšić, Romana Rohak Mlinarić, Maja Rajković, Andrea Seferović
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 15. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 15. sjednice.
Predsjednica predlaže

                                                                   DNEVNI RED
1. Aktualna problematika

2. Pitanja, prijedlozi i obavijesti

koji je prihvaćen JEDNOGLASNO.
Ad 1. Aktualna problematika
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora Stara Trešnjevka JEDNOGLASNO donosi

Z A K L J U Č A K

1. Vijeće Mjesnog odbora Stara Trešnjevka traži komisijski očevid za postavljanje prometnih stupića u Bilajskoj 9 na temelju upita građanke.
2. Ovaj se zaključak dostavlja Vijeću Gradske četvrti Trešnjevka – sjever. 
Ad 2. Pitanja, prijedlozi i obavijesti
Predsjednica upućuje slijedeća pitanja:

· prema nadležnom uredu o iscrtavanju pješačkog prijelaza na početku Zvonigradske ulice, koje je Vijeće Mjesnog odbora zatražilo na 7. sjednici u prosincu 2021. godine, a koji još nije iscrtan;
· Prema nadležnom uredu o statusu sanacije ruševnog objekta u Tržačkoj ulici, koju je Vijeće Mjesnog odbora zatražilo na 10. sjednici u ožujku 2022. godini;

· Prema nadležnom uredu o statusu popravka razvijenih ploča na platou Trešnjevačkog trga;

· Prema nadležnom uredu o statusu utvrđivanja vlasništva nad zemljištem oznake k.č. 4576 na kojem se nalazi zatvoreni ugostiteljski objekt „Trešnjevački kutić“, a na kojem se nakuplja smeće i kojeg je potrebno očistiti.
Budući da nema pitanja, prijedloga i obavijesti,  predsjednica Vijeća zaključuje sjednicu.
Sjednica završena u 19:30 sati.

      Zabilježila
  





                 
                                                                                                                     PREDSJEDNICA

     Zabilježila                                                                                 VIJEĆA MJESNOG ODBORA

                                                                                                               STARA TREŠNJEVKA

Anja Grgurinović  

                                                                                                                    Anja Grgurinović, v. r.
